CELEX: 32016R1085
Language: hr
Date: 2016-07-05 00:00:00
Title: Provedbena uredba Komisije (EU) 2016/1085 оd 5. srpnja 2016. o odobrenju Bacillus amyloliquefaciens soja ISB06 kao postojeće aktivne tvari za uporabu u biocidnim proizvodima vrste 3 (Tekst značajan za EGP)

6.7.2016   
            
            
               HR
            
            
               Službeni list Europske unije
            
            
               L 180/12
            
         PROVEDBENA UREDBA KOMISIJE (EU) 2016/1085
   оd 5. srpnja 2016.
   o odobrenju Bacillus amyloliquefaciens soja ISB06 kao postojeće aktivne tvari za uporabu u biocidnim proizvodima vrste 3
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje Bacillus subtilis.
            
         
               (2)
            
            
               Iz ocjenjivanja aktivne tvari koja je prvotno prijavljena proizašlo je da zapravo pripada vrsti Bacillus amyloliquefaciens soja ISB06. Na temelju ocjenjivanja nisu se mogli donijeti zaključci u odnosu na bilo koju drugu tvar koja je u skladu s definicijom Bacillus subtilis na navedenom popisu aktivnih tvari iz Delegirane uredbe (EU) br. 1062/2014. Stoga bi ovim odobrenjem trebao biti obuhvaćen samo Bacillus amyloliquefaciens soja ISB06.
            
         
               (3)
            
            
               
                  Bacillus amyloliquefaciens soja ISB06 ocijenjen je za uporabu u proizvodima vrste 3, „Biocidni proizvodi u veterinarskoj higijeni”, kako je utvrđena u Prilogu V. Uredbi (EU) br. 528/2012.
            
         
               (4)
            
            
               Njemačka je imenovana nadležnim ocjenjivačkim tijelom te je 22. rujna 2014. podnijela izvješće o ocjeni, zajedno sa svojim preporukama.
            
         
               (5)
            
            
               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 10. prosinca 2015. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (6)
            
            
               U skladu s tim mišljenjem može se očekivati da će biocidni proizvodi vrste 3 koji sadržavaju Bacillus amyloliquefaciens soja ISB06 ispuniti zahtjeve iz članka 19. stavka 1. točke (b) Uredbe (EU) br. 528/2012, ako se zadovolje određene specifikacije i uvjeti koji se odnose na njihovu uporabu.
            
         
               (7)
            
            
               Stoga je primjereno odobriti Bacillus amyloliquefaciens soja ISB06 za uporabu u biocidnim proizvodima vrste 3, podložno određenim specifikacijama i uvjetima.
            
         
               (8)
            
            
               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   
      Bacillus amyloliquefaciens soja ISB06 odobrava se kao aktivna tvar za uporabu u biocidnim proizvodima vrste 3, podložno uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebne odredbe
               
            
                  
                     Bacillus amyloliquefaciens soja ISB06
               
               
                  Nije primjenjivo
               
               
                  Nema značajnih nečistoća
               
               
                  1. siječnja 2018.
               
               
                  31. prosinca 2027.
               
               
                  3
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                           
                        
                              2.
                           
                           
                              S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje profesionalnim korisnicima.
                           
                        
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.